ສູນຂ່າວສານການແພດສຸຂະສຶກສາ ລາຍງານ: ໂຮງໝໍມິດຕະພາບໂຮງໝໍມິດຕະພາບ, ມະຫາວິທະຍາໄລ ຊຶກຸບະ ປະເທດຍີ່ປຸ່ນ ແລະ ສະຖາບັນຄົ້ນຄວ້າການບໍລິການທາງສັງຄົມຂອງຍີ່ປຸ່ນ ໄດ້ຮ່ວມມືກັນສ້າງຕັ້ງລະບົບການຢຸດຕິການເພີ່ມຂຶ້ນຂອງການເສຍຊີວິດຈາກອຸບັດຕິເຫດ ໂດຍການພັດທະນາບໍລິການການແພດສຸກເສີນ ແລະ ມາດຕະການຄວາມປອດໄພຕາມທ້ອງຖະໜົນ (SAFEER) ພິທີເປີດໂຄງການ (SAFEER) ແຜນງານການຮ່ວມມືຂອງອົງການຮ່ວມມືສາກົນຍີ່ປຸ່ນ ໃນໂຄງການຢຸດຕິການເພີ່ມຂຶ້ນຂອງການເສຍຊີວິດຈາກອຸບັດຕິເຫດ ໂດຍການພັດທະນາບໍລິການການແພດສຸກເສີນ ແລະ ມາດຕະການຄວາມປອດໄພຕາມທ້ອງຖະໜົນ ໄດ້ຮັບການລົງນາມໂດຍທ່ານ ດຣ ສອນໄຊ ລາດຊະວົງ ຜູ້ອຳນວຍການໂຮງໝໍມິດຕະພາບ ແລະ ທ່ານ Dr. Takaaki SUZUKI ຜູ້ຈັດການໂຄງການ SAFER, ມະຫາວິທະຍາໄລ ຊຶກຸບະ ພ້ອມດ້ວຍພາກສ່ວນທີ່ກ່ຽວຂ້ອງເຂົ້າຮ່ວມເປັນສັກຂີພິຍານ.
ໂຄງການດັ່ງກ່າວນີ້ມີຈຸດມຸ່ງໝາຍ ໃນການເສີມສ້າງຂີດຄວາມສາມາດຂອງການບໍລິການການແພດສຸກເສີນ ແລະ ຢຸດຕິການເສຍຊີວິດຈາກອຸບັດຕິເຫດຕາມທ້ອງຖະໜົນພາຍໃນນະຄອນຫຼວງວຽງຈັນ ພ້ອມທັງຄາດໝາຍທີ່ຈະເປັນຕົ້ນແບບໃນການສ້າງຕັ້ງການບໍລິການການແພດສຸກເສີນໃຫ້ໄດ້ໃນຂອບເຂດທົ່ວປະເທດໂດຍຍຶດຖືຫຼັກການ “ການເບີ່ງແຍງທີ່ຖືກຕ້ອງ, ຖືກເວລາ ແລະ ຖືກສະຖານທີ່’”